ผิดหวังกำไร PTTAR-STA
ทยอยประกาศผลประกอบการงวดไตรมาส 3 ปีนี้ส่วนใหญ่มีกำไรน่าประทับใจตามคาด&nbsp; แต่ก็มีหลายบริษัททำได้แย่จากที่นักวิเคราะห์และตลาดคาดการณ์&nbsp;&nbsp;
9 พ.ย. 2553

ทยอยประกาศผลประกอบการงวดไตรมาส 3 ปีนี้ส่วนใหญ่มีกำไรน่าประทับใจตามคาด  แต่ก็มีหลายบริษัททำได้แย่จากที่นักวิเคราะห์และตลาดคาดการณ์   
บริษัทจดทะเบียน(บจ.)ทยอยประกาศผลประกอบการงวดไตรมาส 3 ปีนี้ออกมาแล้ว ส่วนใหญ่มีกำไรน่าประทับใจตามคาด  แต่ก็มีหลายบริษัททำได้แย่จากที่นักวิเคราะห์และตลาดคาดการณ์   อาทิ บริษัท ปตท.อะโรเมติกส์และการกลั่น(PTTAR) บริษัทน้ำประปาไทย(TTW) และบริษัทศรีตรัง แอโกรอินดัสทรี (STA)ส่งผลให้ราคาหุ้นปรับตัวลงเช้าวันนี้ 
บริษัท PTTAR  เปิดเผยว่า มีกำไรสุทธิ   694.98  ล้านบาท ลดลงมากจากจำนวน 1,708.04 ล้านบาทในช่วงเดียวกันของปีก่อน และรวม 9 เดือนแรกกำไรสุทธิเพียง 2,535.63 ล้านบาท ขณะที่ระยะเดียวกันปีก่อนกำไรสุทธิ    7,664.13 ล้านบาท แต่นักวิเคราะห์ส่วนใหญ่มีความเห็นว่าผลงานแย่กว่าที่คาดไว้มาก เช่น นักวิเคราะห์ของบริษัทหลักทรัพย์ฟินันเซียไซรัส  เห็นว่าผลการดำเนินงานหลักยังขาดทุน 294 ล้านบาท แต่มีกำไรจาก อัตราแลกเปลี่ยนมาช่วยทำให้มีกำไรสุทธิ 695 ล้านบาท    ล่าสุดหุ้นมีมูลค่าการซื้อขายสูงสุดของวัน ราคาอ่อนตัวลง  1.75 บาท บริเวณ 34.50 บาท  อย่างไรก็ตามราคาหุ้นที่อ่อนตัวในวันนี้เป็นโอกาสในการซื้อเก็งกำไรเพราะแนวโน้ม ไตรมาส4  ต่อเนื่องถึงปีหน้าจะเติบโตมากขึ้นจากค่าการกลั่นที่อยู่ในระดับสูงและอาจมีกำไรจากสต็อก และมีโอกาสถูกนำมาควบรวมกับบริษัทปตท.เคมิคอล( PTTCH) ซึ่งคาดว่าจะประกาศปลายปีนี้ต้นปีหน้า เป้าหมาย 34 บาท    ส่วนTTW กำไรลดลง 6% จากไตรมาส2 ต่ำกว่าที่คาด เพราะต้นทุนสูงกว่าคาด ปัญหาน้ำท่วมจะทำให้ค่าสารเคมีสูงขึ้นไปอีก 1 – 2 ไตรมาส ขณะที่ฤดูหนาวทีอาจหนาวเย็นกว่าปกติจะทำให้คนใช้น้ำน้อยลง แม้ว่าราคาหุ้นจะลดลงเพราะผิดหวังกับผลประกอบการ แต่นักลงทุนก็ยังมีกำไร 9% จากที่แนะนำไปเมื่อ 1 เดือนที่ผ่านมา ปัจจุบันราคาหุ้นมี โอกาสปรับตัวขึ้นเหลือต่ำกว่า 10% จึงปรับลดคำแนะนำจากเดิม ‘ซื้อ’ เป็น ‘ถือ’ และจะแนะนำเข้าซื้อเพิ่มเมื่อราคาหุ้นต่ำกว่า 6.30 บาท สำหรับ STA กำไรสุทธิ 478  ล้านบาท ต่ำกว่าคาด กำไรสุทธิ ลดลง52% จากไตรมาส2 ที่มีกำไรสุทธิ1,394 ล้านบาท แต่เพิ่มขึ้น 68% จากไตรมาส 3 ปีที่ผ่านมา  ราคาหุ้นเกินปัจจัยพื้นฐานไปมากแล้ว